wickkiey/tamil-wikipedia-markdown huggingface dataset:
# துடைப்பம்


**துடைப்பம்** (en:broom, De:Besen)) என்பது குப்பைகளையும், தரையிலுள்ள தேவையற்ற பொருள்களையும் ஒன்றாகக் கூட்டி எடுத்து நிலத்தைச் சுத்தம் செய்ய உதவும் ஒரு பொருள் ஆகும். இது ஒவ்வொரு நாட்டிலும் இதன் தயாரிப்பு முறைகள், பயன்படுத்தும் முறைகளைக் கொண்டு வெவ்வேறு பெயர்களால் அழைக்கப் படுகிறது. இது தமிழ்நாட்டில் துடைப்பம் என்றும், ஈழத்தில் தும்புத்தடி, விளக்குமாறு என்றும், தென் தமிழகத்தில் குறிப்பாக திருநெல்வேலி, பாளையம் கோட்டை, தென்காசி போன்ற பகுதிகளில் வாரில் என்றும் அழைக்கப் படுகிறது.  

## தும்புத்தடி
## விளக்குமாறு
## வாரில்

தமிழ்நாட்டு ** துடைப்பம்** (broom) அல்லது ** விளக்குமாறு** அல்லது **வாரில்** அல்லது **தும்புத்தடி** . வீடு, கடை, அலுவலகம், தெரு போன்ற எல்லா இடங்களிலும் பயன்படுத்தக் கூடிய, தரையிலுள்ள குப்பைகளைச் சுத்தம் செய்ய உதவும் பொருளாகும்.  
.  
- இதன் தயாரிப்பு முறைகள், பயன்படுத்தும் முறைகளைக் கொண்டு, இதனை பல வகைப்படுத்தலாம். பல்வேறு தாவரங்களின் பாகங்களைக் கொண்டு, இது தயாரிக்கப்படுகிறது. அதனால், பல பெயர்களைப் பெறுகிறது.

- **தென்னை விளக்குமாறு**, **ஈச்ச விளக்குமாறு**, **கம்புத் துடைப்பம்**, **தென்னங்குச்சி விளக்குமாறு** என்பன, அது தயாரிக்கும் முறையினால், அதற்குரிய பெயரினைப் பெறுகிறது. வீடு கூட்ட, தெருகூட்ட, சருகுகளை மட்டும் ஒதுக்க என வேலைகளுக்கு ஏற்ப பல துடைப்பங்கள் உள்ளன.

- தென் தமிழகத்தில் குறிப்பாக திருநெல்வேலி, பாளையம் கோட்டை, தென்காசி போன்ற பகுதிகளில் **வாரில்** என்று அழைக்கப்படுகின்றது. இது இல்லத்தை வாருவற்கு பயன்படுத்தப்படுவதால் வாரில் என வழங்கப்பட்டிருக்கலாம் என்பது கருத்தில் கொள்ளவேண்டியது.

- இவை அனைத்தும், இயற்கையாக மட்கி அழியக் கூடியவை. எனவே, சுற்றுப்புறத் தூய்மை காக்கப்படுகிறது.

:எனினும், தற்போது துடைப்பத்தின், கைப்பிடிக்கப்படும் இடத்தில் நெகிழி (plastic) பயன்படுத்தப்படுகிறது.  

## காட்சியகம்
<></>  

## வேறு பெயர்கள்

- துடைப்பம் திருநெல்வேலி, தூத்துக்குடி மாவட்டங்களில் வாரியல் எனும் பெயரில் அழைக்கப்படுகிறது.
- கன்னியாகுமரி மாவட்டத்தில் விளக்குமாறு எனும் பெயரில் அழைக்கப்படுகிறது.
# வகுரம்பட்டி



**வகுரம்பட்டி** (*Vagurampatty*) தமிழ்நாடு, நாமக்கல் நகராட்சியைச் சேர்ந்த ஒரு கிராமம். இந்தக் கிராமம் நாமக்கல் நகரில் இருந்து ஐந்து கி.மீ தொலைவில் உள்ளது. இவ்வூர் நாமக்கல் மக்களவைத் தொகுதியில் இருக்கும் நாமக்கல் சட்டமன்றத் தொகுதிக்குள் அடங்குகிறது.  

## மக்கள் தொகை
2001 ஆம் ஆண்டிற்கான மக்கள்தொகைக் கணிப்பீட்டின்படி, வகுரம்பட்டியின் மொத்த மக்கள் தொகை 4747. இதில் 2414 ஆண்களும் 2333 பெண்களும் அடங்குவர். மொத்த மக்கள்தொகையில் ஏறத்தாழ 29.8% பட்டியலிடப்பட்ட சாதிகளைச் சேர்ந்தவர்கள். இவர்களில் 705 ஆண்கள், 711 பெண்கள். இந்தக் கணிப்பின்போது பட்டியலிடப்பட்ட பழங்குடியினர் மூவரே இப்பகுதியில் இருந்துள்ளனர்.  

## வரலாறு
சோழர் காலத்தில் வகுரம்பட்டி கொங்கு மண்டலம் என அழைக்கப்பட்ட மண்டலப் பிரிவுக்குள் அடங்கியிருந்தது. பிற்காலச் சோழர் காலத்தில் நாடு ஏழு மண்டலங்களாகப் பிரிக்கப்பட்டபோது இவ்வூர் அதிராச மண்டலம் என்னும் பிரிவுக்குள் வந்தது. 13 ஆம் நூற்றாண்டில், விசயநகரப் பேரரசு கொங்கு நாட்டை 24 நாடுகளாகப் பிரித்த போது, வகுரம்பட்டி அரைய நாடு என்னும் பகுதிக்குள் கொண்டுவரப்பட்டது.  

16 ஆம் நூற்றாண்டுக்கு முன்னர் விசயநகரப் பேரரசுக்குள் அடங்கியிருந்த இவ்வூர், பின்னர் மதுரை நாயக்கர் ஆட்சிக்கு உட்பட்டிருந்தது. 1533 ஆம் ஆண்டில் மதுரை நாகக்க மன்னர் விசுவநாத நாயக்கர் பாளையப்பட்டு முறையை உருவாக்கியபோது வகுரம்பட்டி, சேந்தமங்கலம் பாளையப்பட்டுக்குள் அடங்கியது. 17 ஆம் நூற்றாண்டில் இராமச்சந்திர நாயக்கர் இப்பகுதியை ஆண்டு வந்தார். இவர் ஆங்கிலேயருக்கு எதிராகத் திப்பு சுல்தானை ஆதரித்ததால், இப்பாளையத்தை ஆங்கிலேயர் அழித்துவிட்டு இப்பகுதி முழுவதையும் தமது கட்டுப்பாட்டுக்குள் கொண்டுவந்தனர்.  

## பள்ளிகளும் கல்லூரிகளும்
- அரசு ஆரம்பப் பள்ளி, வகுரம்பட்டி
- டிரினிட்டி அக்காதெமி மெட்ரிக்குலேசன் உயர் இடைநிலைப் பள்ளி
- டிரினிட்டி பெண்கள் கல்லூரி, நாமக்கல்
- ஆஞ்சனேயா மெட்ரிக்குலேசன் உயர் இடைநிலைப் பள்ளி
# வார்ப்புரு:Infobox Sri Lankan Political Party


|caption =}  
|header1 =இலங்கையின்&nbsp;அரசியல்&nbsp;கட்சிகள்  
|label1=  
|data1=  
|label2= தலைவர்  
|data2= }  
|label3=அவைத்தலைவர்  
|data3= }  
|label4=பொதுச்செயலாளர்  
|data4= }  
|label5= கட்சி&nbsp;பாராளுமன்ற&nbsp;தலைவர்  
|data5= }  
|label6= தொடக்கம்  
|data6=}  
|label7=தலைமையகம்  
|data7= }  
|label8=கூட்டணி  
|data8= }  
|label9=அரசியல்&nbsp;தத்துவம்  
|data9= }  
|label10=வெளியீடுகள்  
|data10= }  
|label11= நிறம்  
|data11= }  
|label12=மாணவர் அணி  
|data12= }  
|label13=இளைஞ்சர்&nbsp;அணி  
|data13= }  
|label14=பெண்கள்&nbsp;அணி  
|data14= }  
|label15=தொழிலாளர்&nbsp;அணி  
|data15= }  
|label16=வேலாளர்&nbsp;அணி  
|data16=}  
|label17= வலைத்தளம்  
|data17= }  
|data18=}}  
|header18=  
|below= இது இலங்கை அரசியல் தொடர்பான தொடரின் கட்டுரையாகும்.  
}}<noinclude>  

</noinclude>  
<noinclude><noinclude>
# விக்கிப்பீடியா:உங்களுக்குத் தெரியுமா/சூலை 18, 2009


- 1969 முதல் 1972 வரை ஐக்கிய அமெரிக்காவின் **அப்பல்லோ திட்டங்கள்** மூலம் ஆறு ஆளேறிய இறக்கங்கள் நிலாவில் இடம்பெற்றன. அதற்கு பின்பு யாரும் நிலாவில் தரையிறங்கவில்லை.
- **ஓக்லோ** என்னும் இடத்தில் மாந்தர்களின் துணை ஏதுமில்லாமல் இயற்கையிலேயே தன்நேர்வாக யுரேனியம் அணு உலைகள் தொடங்கி மிக மிக நெடுங்காலமாக, அதாவது 600,000 ஆண்டுகள் முதல் 1,500,000 ஆண்டுகள் வரையும், இயங்கி வந்திருக்க வேண்டும் என்று 1972-ல் பிரான்சிய அறிவியலாளர்கள் கண்டு பிடித்தனர்.
- சுவிட்சர்லாந்தில் இருக்கும் **டிரிஃப்ட் கயிற்றுப் பாலம்** (*Trift Bridge*) பாதசாரிகள் மட்டும் செல்லக்கூடிய, உயர்வான பகுதியில் இருக்கும் உலகின் மிக நீண்ட கயிற்றுப் பாலம்.
- முதனிப் பேரினத்தில் மிகப் பெரிய விலங்கு **கொரில்லா** ஆகும்.
- இரண்டு மில்லியனுக்கு மேற்பட்ட **மலேசியத் தமிழர்களில்** பெரும்பான்மையானோர் தமது அடிப்படைக் கல்வியைத் தமிழ் மொழியிலேயே பெறுகின்றார்கள்.
# டைசர்

'', which catalyzes the cleavage of dsRNA to siRNAs. The RNase III domains are colored green, the PAZ domain yellow, the platform domain red, and the connector helix blue. The distance between the RNase III and PAZ domains, determined by the length and angle of the connector helix, has been suggested as the determinant for the length of siRNA molecules produced by a given Dicer variant.]]  

**டைசர்** (*Dicer*) விலங்கு மற்றும் தாவர (பயிர்) உயிரினத்தில் வரும் ஒரு உள்-ஆர்.என்.எ அழிவு (endoribonuclease) நொதியகும். இவைகள் ஆர்.என்.எ. சு III(RNAse III) என்னும் குடும்பத்தில் வருபவை ஆகும். டைசர்களின் சிறப்பு என்னவெனில், இவைகள் ஈரிழை ஆர்.என்.எ களையும் (dsRNA), முந்திய குறு ஆர்.என்.எ வையும் (pre-miRNA) 21-23 துகள்களாக (nucleotides) வெட்டி களைவது ஆகும். மேலும் இவைகள் வெட்டும் போது இரு துகள்களை 3' முனையில் நீட்டி அவைகளை தனியாக தொங்க விடுவது (overhangs) இதனின் தனி சிறப்பு. இதன் புரத அமைப்பில் ஆர்.என்.எ. சு III (RNAseIII) என்கிற முனையமும் (domain) PAZ என்கிற முனையங்களை கொண்டுள்ளது. இவ்விரு முனையங்கள் தான் சிறு ஆர்.என்.எ (siRNA) அளவுகளை உறுதிபடுத்துகின்றன. டைசர், ரிபோ கரு அமிலத்தால் தூண்டிய ஒடுக்கும் கலவை (RNA induced silencing complex (RISC) ஆக்கம் பெறுவதற்கு முதல் கரணி ஆகும். பின் இக்கலவை அர்கோனட் (argonaute) புரதங்களோடு இணைத்து, சிறு ஆர்.என்.எ மற்றும் குறு ஆர்.என்.ஏ வையும் அதற்கான இலக்கு செய்தி ஆர்.என்.எ (mRNA)களோடு பிணைந்து அழிகின்றன அல்லது புரத உற்பத்தியெய் தடுக்கின்றன.  

## குறிப்புகளும் மேற்கோள்களும்
# விக்கிப்பீடியா:முதற்பக்கக் கட்டுரைகள்/சூலை 21, 2009



**டி.என்.ஏ. கூழ்ம மின்புல தூள்நகர்ச்சி** (*DNA gel electrophoresis*) டி.என்.ஏ. கூழ் மூலக்கூற்று உயிரியலில் பயன்படுத்தபடும் ஒரு நுட்ப முறை ஆகும். இம்முறையின் துணையால் டி.என்.ஏக்களைக் கண்களால் பார்க்கலாம். மேலும் டி.என்.ஏ.க்கள் தரமானதா, தூய்மையானதா எனவும் அறிந்து கொள்ளலாம். தூய்மை எனில் இவ்விடத்தில் ஆர்.என்.ஏ பற்றி குறிக்கப்படும். ஆர்.என்.ஏ இல்லாத டி.என்.ஏக்கள் தூய்மையானதாகக் கருதப்படும்.  
---

**சுவாமி விபுலாநந்தர்** (மார்ச் 27, 1892 - ஜூலை 19, 1947) கிழக்கிலங்கையில் பிறந்து தமிழ் மொழி வளர்ச்சிக்கு பெரும் தொண்டாற்றியவர். இலக்கியம், சமயம், தத்துவம், அறிவியல், இசை முதலிய பல துறைகளில் கற்றுத் தேர்ந்த புலவர். சுவாமி அவர்களின் தமிழ்த் தொண்டால் தலை சிறந்து விளங்குவது அவருடைய *யாழ் நூல்*. இது பழந்தமிழரின் இசை நுட்பங்களை ஆய்வு ரீதியாக விபரிக்கும் முதல் நூலாகும். சிதம்பரம் அண்ணாமலைப் பல்கலைக்கழகத்தில் 1931 ஆம் ஆண்டு பல்கலைக்கழகத்தின் முதல் தமிழ்ப் பேராசிரியர் பணியை ஏற்று, பல்கலைக்கழக வரலாற்றில் என்றென்றும் நினைத்து போற்றக்கூடிய தம் தமிழ்த் தொண்டைப் பதிவு செய்தார். சேக்சுபியரின் நாடகங்களை அடிப்படையாகக் கொண்டு அவர் பல திறனாய்வுக் கட்டுரைகளை வெளியிட்டிருக்கிறார். இக்கட்டுரைகள், மதங்க சூளாமணி என்ற தொகுப்பில் இடம் பெற்றுள்ளன.
# விடுதலை (கூத்து)


**விடுதலை** என பெயரிடப்பட்டுள்ள இந்த கூத்து தலித்துகளுக்காக தலித்துகளால் தலித்துகளைப் பற்றியதாகும். நாடகத்திலும் பாட்டிலும் அனுபவம் கொண்ட எட்டு பெண்களைக் கொண்ட இக்குழு இந்தியாவின் தமிழ்நாட்டில் உள்ளது. தலித்துகளின் வாழ்க்கை மற்றும் அவர்கள் அவதியுறும் அவலங்களை உள்நாட்டு/வெளிநாட்டு மக்களிடையே எடுத்துச் செல்லவும் உறங்கிகிடக்கும் தலித்துகளின் மனசாட்சியை விழிப்படையச் செய்யவும் பாட்டுடன் கதை சேர்த்த கூத்து வடிவத்தை பாவிக்கின்றனர்.  

## வெளிநாட்டு நிகழ்ச்சிகள்

- 2001: தென்னாப்பிரிக்காவில் டர்பனில் ஐக்கிய நாடுகள் இனவாதம் பற்றிய மாநாட்டில் பங்குபெற்றனர்.
- 2003: டென்மார்க்கில் நடந்த ஆசியக்காட்சிகள் (Images of Asia) நிகழ்ச்சியில் பங்குபெற்றனர்.

## வெளியிணைப்புகள்
குழு விவரங்கள்
# கிருபர்



**கிருபர்** அல்லது **கிருபாச்சாரியார்** இந்து தொன்மவியலில் மகாபாரத்தில் அஸ்தினாபுரம் அரசவையில் ராசகுருவாக இருந்தவர்.  

சரத்வான் மற்றும் ஜனபதி தம்பதியினருக்குப் பிறந்தவர். இவரது இரட்டையரான உடன்பிறப்பு கிருபி அந்நாட்டு தளபதி துரோணரின் மனைவியாவார்.  

குருச்சேத்திரப் போரில் கௌரவர்கள் பக்கம் போரிட்டவர். போரின் முடிவில் பரீட்சித்து மாமன்னரின் அரசகுருவாக பணியாற்றுகிறார்.  

இறவாதவர்கள் எனக் கருதப்படும் எண்மரில் ஒருவர்.  

## பிறப்பு
கௌதம முனிவரின் பேரன் சரத்வான். சரத்வான் பிறக்கும்போதே வில் அம்புகளுடன் பிறந்தவன். இளமைக்காலத்தில் வேதங்களைப் படிப்பதில் நாட்டமின்றி அனைத்து ஆயுதங்களையும் கற்றுத் தேர்ந்தான். அவனை விற்போட்டியில் யாராலும் வெல்லமுடியாதிருந்தது. இதனால் அச்சமடைந்த தேவர் மன்னன் இந்திரன் அவனது ஆற்றலை கட்டுப்படுத்த தேவலோக அழகி ஜனபதியை திருமணத்தை மறுக்கும் சரத்வானிடம் அனுப்புகிறான். அவளது அழகிய தோற்றத்தில் தனது மனதை பறிகொடுத்தாலும் அவனது தவ வலிமையால் காமத்தை எதிர்கொள்கிறான்.இருப்பினும் அவனிடமிருந்து விந்து கீழே விழுகிறது. செடிகளில் விழுந்த விந்து, இரண்டாகப் பிளந்து ஒரு ஆணும் ஒரு பெண்ணும் பிறக்கிறார்கள்.இதனை அறியாத சரத்வான் அங்கிருந்து தனது தவத்தைத் தொடர வேறிடம் செல்கிறான்.  

அவ்வழியாக வரும் சாந்தனு அரசன் இக்குழந்தைகளின் அழகில் மனதை பறிகொடுத்தவனாய் அவர்களை எடுத்துச் சென்று கிருபன்,கிருபி எனப் பெயரிட்டு வளர்க்கிறான். பின்னால் இதனை அறியவரும் சரத்வான் அரண்மனைக்கு வந்து தனது அடையாளத்தை நிலைநிறுத்தி குழந்தைகளுக்கு வில்வித்தை,வேதங்கள், சாத்திரங்கள் மற்றும் பிற உலக இரகசியங்களை கற்றுக் கொடுக்கிறான். இவ்வாறு பல கலைகளிலும் கற்றுத்தேர்ந்த கிருபன் கௌரவர் மற்றும் பாண்டவ இளவரசர்களுக்கு போர்க்கலை பயிற்றுவிக்கும் ஆசிரியராக நியமிக்கப்படுகிறார்.  

## வெளியிணைப்புகள்
அம்மன் தரிசனம் இணையதளம்
# கிருதவர்மன்

**கிருதவர்மன்** இந்து தொன்மவியலில் மகாபாரதத்தின் கதை மாந்தர்களுள் ஒருவன். இவன், கண்ணனின் குலமான யாதவ குலத்தைச் சேர்ந்த ஒரு மன்னன். மகாபாரதம் தவிர விஷ்ணு புராணம், பாகவதம் மற்றும் அரி வம்சம் போன்ற பழங்கதைகளிலும் இவன் பேசப்படுகிறான்.  

## குருச்சேத்திரப் போரில்
குருச்சேத்திரப் போரில் கௌரவர்கள் பக்கம் நின்று யாதவர்களின் நாராயணி சேனைக்கு தலைமை தாங்கி போரிட்டவன். 18ஆம் நாள் போரின் இரவில் பாண்டவர் பாசறையில் தூங்கிக்கொண்டிருந்த திரௌபதியின் மகன்களான உபபாண்டவர்கள், திருட்டத்துயும்னன், சிகண்டி ஆகியோரை படுகொலை செய்த அசுவத்தாமனுக்கு துணை நின்றவன் கிருதவர்மன். குருச்சேத்திரப் போரில் கௌரவர் பக்கம் எஞ்சியிருந்தவர்கள் மூவரில் ஒருவன் கிருதவர்மன். மற்ற இருவர் கிருபர் மற்றும் அசுவத்தாமன் ஆவார். குருச்சேத்திரப் போருக்குப் பின்னர் துவாரகைக்கு திரும்பிய கிருதவர்மன், உள்நாட்டுப் போரில் சாத்தியகியால் கொல்லப்பட்டான்.
# டி. கே. ராமமூர்த்தி


**டி. கே. இராமமூர்த்தி** எனப் புகழ்பெற்ற **திருச்சிராப்பள்ளி கிருஷ்ணசாமி இராமமூர்த்தி** (*Trichirappalli Krishnasamy Ramamoorthy*, 15 மே 1922 - 17 ஏப்ரல் 2013) தென்னிந்திய தமிழ் இசையமைப்பாளரும் வயலின் கலைஞரும் ஆவார். இவரும் எம். எஸ். விஸ்வநாதனும் இணைந்து *விஸ்வநாதன் - இராமமூர்த்தி* என்ற இணையாக பல திரைப்படங்களுக்கு 1950/1960 காலங்களில் தமிழ், தெலுங்கு, மலையாளத் திரைப்படங்களில் இசையமைத்து முடிசூடா மன்னர்களாக விளங்கினர். விசுவநாதனிடம் இருந்து பிரிந்த பிறகு ராமமூர்த்தி முதன்முதலாக 1966 இல் வெளிவந்த சாது மிரண்டால் திரைப்படத்திற்கு இசையமைத்திருந்தார்.  

## இசையமைத்த திரைப்படங்கள்
19 படங்களுக்கு தனியாக இசையமைத்துள்ளார்:  
- சாது மிரண்டால்
- தேன் மழை
- மறக்க முடியுமா
- நான்
- மூன்றெழுத்து
- தங்கச் சுரங்கம்
- காதல் ஜோதி
- ஆலயம்
- சோப்பு சீப்பு கண்ணாடி
- சங்கமம்
- சக்தி லீலை
- அவளுக்கு ஆயிரம் கண்கள்

### எம். எஸ். விஸ்வநாதனுடன் இணைந்து இசையமைத்தவை
எம். எஸ். விசுவநாதனுடன் இணைந்து சுமார் 700க்கும் மேற்பட்ட பாடல்களுக்கு இசை அமைத்துள்ளார். இவர் ஆயிரத்தில் ஒருவன் திரைப்படத்திற்காக இறுதியாக விசுவநாதனுடன் இணைந்து பணியாற்றினார்.  

விரிவான தரவுகளுக்கு -  

## மறைவு
இவர் மூச்சுத்திணறல் காரணமாக 2013-ஆம் ஆண்டு ஏப்ரல் 17-ஆம் நாள் காலமானார்.
# டிரிஃப்ட் பாலம்



**டிரிஃப்ட் பாலம்** (*Trift Bridge*) என்பது ஆல்ப்ஸ் மலைகளில் அமைக்கப்பட்டிருக்கும் பாதசாரிகள் மட்டும் செல்லக்கூடிய, தொங்கு பாலங்களில் மிக நீண்டதாகும். இது சுவிட்சர்லாந்தில் உள்ளது. இதன் மொத்த நீளம் 170 மீட்டர் (560 அடி), உயரம் 100 மீட்டர்கள் (330 அடி) ஆகும்.  

டிரிஃப்ட் கயிற்றுப் பாலம் சுவிட்சர்லாந்தின் காட்மென் என்ற இடத்தில் டிரிஃப்ட்சீ என்ற ஆற்றிற்குக் குறுக்கே அமைந்துள்ளது. இங்கு ஆண்டு தோறும் 20,000 இற்கும் மேற்பட்ட உல்லாசப் பயணிகள் வருகை தருகின்றனர். இதற்கு முந்தைய பாலம் 2004 ஆம் ஆண்டில் கட்டப்பட்டது. தற்போதைய புதிய பாலம் 2009, ஜூன் 12 ஆம் நாள் கட்டி முடிக்கப்பட்டது. ஆறு வாரங்களில் இப்பாலம் கட்டிமுடிக்கப்பட்டது.
# பரஞ்சோதி மகான்


**பரஞ்சோதி மகான்** (மே 2, 1900 - ஜனவரி 7, 1981) சென்னை மாநிலத்தின் இராமநாதபுரம் மாவட்டம் கான்சாபுரம் என்னும் சிறு ஊரில் ஒரு ஏழ்மை மிகுந்த குடும்பத்தில் நமது எளிமையில் பிறந்தார்.  

1919ஆம் ஆண்டில் பணியாளாக பர்மா சென்றுவிட்டபடியால் தனது தாய்மொழி போல் பர்மா மொழியையே பேசவும் எழுதவும் பழக வேண்டியதாயிற்று. அதே ஊரில் ஆலயம் ஒன்றில் வசித்து வந்த ஒரு பெரியவர் மூலம் இரங்கூன் புதுக்காண் சாலை அருகில் உள்ள பழைய குதிரை மைதானத்தில் 1938, நவம்பர் 7 இல் உபதேசம் பெற்றார்.  

1939 செப்டம்பர் மாதம் இந்தியா திரும்பினார். 1944ஆம் ஆண்டு முதல் இந்தியா மட்டுமின்றி மேலை நாடுகள் முழுவதும், ஆங்காங்கே உள்ள சீடர்களைக் கொண்டு அந்தந்த நாடுகளிலும், நகரங்களிலும் சபைகளை ஏற்படுத்தி குண்டலினி உபதேசத்தை வழங்கி வந்தார். "உலக சமாதான ஆலயம்" சென்னையில் 1946 ஜூலை 20 இல் தொடங்கப்பட்டது.
# பென்சைல் அசிட்டேட்டு



**பென்சைல் அசிட்டேட்டு** (*Benzyl acetate*) ஒரு கரிம வேதிச் சேர்மம் ஆகும். இதன் மூலக்கூற்று வாய்பாடு C<sub>9</sub>H<sub>10</sub>O<sub>2</sub>. இவ் வாய்பாட்டை இப்பொருளின் அமைப்புக்கு ஏற்றவாறு C<sub>6</sub>H<sub>5</sub>CH<sub>2</sub>OOCCH<sub>3</sub> என்றும் எழுதுவதுண்டு. பென்சைல் அசிட்டேட்டு என்னும் இவ் வேதிப்பொருள் பென்சைல் ஆல்ககாலும் அசிட்டிக் காடியும் பிணைந்து (பிணைவு வடிகை வழி) உருவாகும் ஓர் எசுத்தர். இது நிறமற்ற நீர்மம். பென்சைல் அசிட்டேட்டின் இன்னொரு பெயர் **பினைல்மெத்தில் அசிட்டேட்டு** (phenylmethyl acetate) ஆகும்.  

பென்சைல் அசிட்டேட்டு இயற்கையில் மலர்களில் காணப்படுகின்றது. மல்லிகைப்பூ, இலாங்-இலாங் (ylang-ylang), தோபிரா (tobira) போன்ற மலர்களில் இருந்து பெறப்படும் அடிப்படையான எண்ணெயின் (நெய்யின்) முக்கிய உட்கூறு இந்த பென்சைல் அசிட்டேட். பென்சைல் அசிட்டேட்டு மல்லிகைப்பூவின் நறுமணம் போன்ற மணம் தரும் பொருள். ஆகவே இது நறுமண நீர்மங்களில் பயன்படுகின்றது.  

பென்சைல் அசிட்டேட்டு ஆண் ஆர்க்கிட் ஈக்களுக்கு (orchid bee) ஈர்ப்புண்டாக்கும் பொருள்களுள் ஒன்று. இவ் ஈக்கள் தாம் தம் உடலில் உருவாக்கும் மணமிகளைச் (pheromone) செய்ய பென்சைல் அசிட்டேட்டு பயன்படுகின்றதாம், ஆகவே இவ் ஈக்களை ஈர்க்க அல்லது பிடிக்க இப்பொருள் பயன்படுகின்றது.,  

நெகிழிகள் (பிளாசிட்டிக்குகள்), பிசின்கள் (ரெசின், resin), செல்லுலோசு அசிட்டேட்டு, நைட்ரேட், எண்ணெய், வார்னிசுகள், மைகள், பளபளப்பூட்டிகள் முதலியவற்றின் கரைப்பானாகவும் பயன்படுகின்றது.  

## அடிக்குறிப்புகளும் மேற்கோள்களும்
# சல்லியன்



**சல்லியன்** மத்திர நாட்டின் அரசனாவான். இவனது சகோதரி மாதுரி, பாண்டுவின் இரண்டாவது மனைவி ஆவாள். நகுலன் மற்றும் சகாதேவன் இவனது மருமக்கள் ஆவர். பாண்டவர்களின் அன்புக்குப் பாத்திரமானவன். வில் வித்தையிலும் போர்முறைகளிலும் தேர்ந்தவன். தேரோட்டத்தில் வல்லவன்.  

## துரியோதனனின் தந்திரம்
நகுலன், சகாதேவனுக்கு தாய்மாமன் ஆனபோதும் துரியோதனின் தந்திரத்தால் குருச்சேத்திரப் போரில் கௌரவர்கள் தரப்பில் போரிட நேர்ந்தது. அத்தினாபுரத்தில் பாண்டவர்கள் அரண்மனை என நினைத்து துரியோதனனின் உபசரிப்பில் மகிழ்ந்திருந்த வேளையில் விருந்தளித்தவருக்கு எந்த உதவியும் செய்ய வாக்களிக்கிறான். அப்போது துரியோதனன் தன்னை அறிமுகப்படுத்திக்கொண்டு கௌரவர் சேனைக்கு ஆதரவு கேட்கிறான். தனது தவற்றை உணர்ந்த சல்லியன் தருமனிடம் நிகழ்ந்தவற்றைக் கூறி மன்னிக்க வேண்டுகிறான். அப்போது தருமன், சல்லியனின் தேரோட்ட வலிமையைக் கருத்தில் கொண்டு, கர்ணனுக்கு சாரதியாக இருக்கும் வாய்ப்பு உண்டானால் அவனது மனவலிமை குன்றுமாறு செய்க என அவனை வேண்டிக்கொள்கிறான். அதற்குச் சல்லியன் இணங்குகிறான்.  

குருச்சேத்திரப் போரில் தயக்கத்துடன் கலந்து கொண்டாலும் பல பெரும் வீரர்களை கொல்கிறான்.அபிமன்யுவின் மைத்துனனும் விராட நாட்டு இளவரசனுமான உத்தரனுடன் போர் புரிந்து தனது ஈட்டியால் கொல்கிறான். இதனையறிந்த அருச்சுனன் கோபம் கொண்டு சல்லியனின் சகோதரன் மற்றும் மகனைக் கொல்கிறான். தவிர சக்கரவியூகம் அமைத்து சல்லியனையும் போரில் பங்கேற்க விடாது ஓரிடத்தில் கட்டுப்படுத்துகிறான்.  

## கடைசி மூன்று நாட்கள் போர்
சல்லியன் கர்ணனுக்கு தேரோட்டியாக இருந்து அருச்சுனனுடன் அவன் சண்டை போடும்போது அருச்சுனனின் திறமைகளை பாராட்டி கர்ணனின் குறைகளை மேம்படுத்தி கர்ணனின் குவியத்தை கெடுக்கிறான். முடிவில் கர்ணனின் மரணத்தின் பின் போரின் கடைசி நாளான பதினெட்டாம் நாள் கௌரவ சேனைக்கு தலைமையேற்கிறான் போரில் தோற்கபோவது உறுதியான நேரத்தில் தருமனின் ஈட்டிக்கு இரையாகிறான். இதன் பின்னர் கௌரவ சேனை தலைவர் எவருமின்றி போர்க்களத்திலிருந்து ஓடத் துவங்கியது.
# ஐதராக்சைல்

**ஐதராக்சைல்** (Hydroxyl) என்று வேதியியலில் குறிக்கப்பெறுவது ஓர் ஆக்சிசன் அணுவும், ஓர் ஐதரசன் அணுவும் பகிர்வுப் பிணைப்பு (covalent bond) கொண்டு சேர்ந்த ஒரு குழு. இதில் உள்ள ஆக்சிசன் அணு இன்னும் பெரிய ஒரு சேர்மத்துடன் இணைந்த பகுதியாக இருந்தால், இந்த ஐதராக்சைல் (-OH) குழு, ஒரு வேதி வினைக்குழுவாக தொழிற்படும். மின்மமற்ற வடிவில் இதனை ஐதராக்சைல் தனி (= ஐதராக்சைல் ராடிசல், hydroxyl radical) என்றும் எதிர்மின்மம் கொண்ட ஐதராக்சைலை (hydroxyl anion) ஐதராக்சைடு (hydroxide) என்றும் அழைப்பர். ஐதராக்சைடு என்பது ஒன்றுக்கும் மேற்பட்ட அணுக்கள் கொண்ட எதிர்மின்மம் தாங்கிய ஒரு மின்மி. இதனை **HO¯** அல்லது **¯OH** எதிர்மின்மி (anion) என்பர். ஐதராக்சைடு எதிர்மின்மி ஒரு "காரம்" ஆகவே காரக் கரைசல்கள் செய்ய இவை பயன்படுகின்றன (எடுத்துக்காட்டாக சோடியம் ஐதராக்சைடு (NaOH))  

## ஐந்தாக்சைல் வேதி வினைக்குழு
-ஆக்சிசன் சேர்ந்த ஐதராக்சைல் குழு (-OH)]]  
*ஐதராக்சைல் குழு* என்னும் சொல்லாட்சி கரிம வேதியியலில் அது ஐதரசனுக்கு மாற்றீடாகப் (substituent) பயன்பட்டால் அதனை –OH வேதி வினைக்குழு என்பர். இப்படி ஐதராக்சைல் குழு கொண்ட கரிமவேதிச் சேர்மங்கள் ஆல்க்கஃகால்கள் (alcohols) எனப்படும். இவற்றுள் மிக எளிமையானவை ஆல்க்கைல் எனப்படும். இவ் ஆல்க்கைலின் வாய்பாடு: C<sub>n</sub>H<sub>2n+1</sub>-**OH**  

## ஐதராக்சைல் தனி

ஐதராக்சைல் தனி (hydroxyl radical), ·OH, என்பது மின்மமற்ற OH வடிவம். இது விரைந்து அல்லது துடிப்பாக வேதிவினைப்படுவது. எனவே மிகச்சிறிய காலமே தனித்து இருக்கும்.
# ரிபோ கரு அமிலத்தால் தூண்டிய ஒடுக்கும் கலவை


**ரிபோ கரு அமிலத்தால் தூண்டிய ஒடுக்கும் கலவை** (RNA induced silencing complex, RISC) என்பது சிறு ஆர்.என்.ஏ அல்லது குறு ஆர்.என்.ஏ (siRNA or miRNA) பிணைந்த பல புரதங்களின் ஒரு தொகுப்பு ஆகும். அர்கொனாட் (Argonaute) என்னும் ஒரு வகை புரதங்கள் இக்கலவையில் இணைந்து, சிறு அல்லது குறு ஆர்.என்.ஏ ஈரிழைகளை, ஓரிழையாக பிரிக்கின்றன. மேலும் பிரிக்கப்பட்ட ஓரிழை சிறு அல்லது குறு ஆர்.என்.ஏ க்களை, அதற்கான இலக்கு செய்தி ஆர்.என்.ஏ (messenger RNA) இணைய ஒரு வழிகாட்டியாக செயல்படுகின்றன. இவ்வாறு இணையபட்ட சிறு ஆர்.என்.ஏ , செய்தி ஆர்.என்.ஏ களை மரபணு வெளிபடுதலை முழுமையாக அழிகின்றன.  

குறு ஆர்.என்.ஏ க்களோ செய்தி ஆர்.என்.ஏ களை மரபணு வெளிபடுதலை முழுமையகாவோ அல்லது குறிபிட்ட மரபணுவின் புரத உற்பத்தியெய் தடுக்கின்றன.பின்னாளில் ரிபோ கரு அமிலத்தால் தூண்டிய ஒடுக்கும் கலவையில் மற்றொரு புரதமான (Fragmentation retardation protein) இணைக்கிறது என கண்டுபிடிக்கப்பட்டது.  

அண்மையில் குறு ஆர்.என்.ஏ கள் மரபணு வெளிபடுதலை தடுக்கின்றன என்பதற்கு மாறாக (miR-373), அவைகள் தொடரிகளோடு (Promoter) இணைந்து ஒரு மரபணு வெளிபடுதலை ஊக்குவிக்கும் என்பதை அறிந்துள்ளார்கள். இவ்விடத்தில் ஒடுக்கும் கலவை என்பதற்கு பதிலாக ஊக்குவிக்கும் கலவை ஒன்று இருக்கும் என ஆய்வாளர்கள் கருதுகிறார்கள்.  

மேலும் சில குறு ஆர்.என்.ஏ கள் (miR-320) தொடரிகளோடு மற்ற புரதங்களோடு இணைந்து, தொடரியில் மாற்றங்களை (methylation) கொண்டு வருவதாலும் மரபணு வெளிபடுதலை மட்டுப்படுத்தும். இந் நிகழ்வை எபிமரபியல் மாற்றம் (epigenetic modiifcation) எனப் பெயர்.  

## இவற்றையும் பார்க்க:

http://en.wikipedia.org/wiki/RNA-induced_silencing_complex  

protein are majar source of buiding blockers it will give energy to living cells through translation  
---
# சிகண்டி



**சிகண்டி** இந்து தொன்மவியலில் மகாபாரதத்தில்வரும் ஒரு கதை மாந்தர். முதலில் பாஞ்சால மன்னன் திருபதனின் மகளாகப் பிறந்து சிகண்டினி எனப் பெயர் கொண்டவர்.குருச்சேத்திரப் போரில் பாண்டவர்கள் தரப்பில் தனது தந்தை துருபதன் மற்றும் தமையன் திருஷ்டத்யும்னனுடன் போரிட்டவன்.  

## முன்வரலாறு

முற்பிறவியில் அம்பா எனும் பெண்ணாக இருந்தபோது இவள் காசி அரசனின் மூத்த மகளாவாள். அம்பிகா, அம்பாலிகா என்போர் இவளது தங்கைகள் ஆவர். இவர்களுக்குச் சுயம்வரம் நடந்தபோது, அங்கிருந்த மன்னர்களையும், இளவரசர்களையும் தோற்கடித்து, இம் மூன்று பெண்களையும், பீஷ்மர் அவர்களது விருப்பத்துக்கு மாறாகக் கூட்டிச் சென்றார். அவர், இப்பெண்களை அத்தினாபுரத்து மன்னனான விசித்திரவீரியனுக்கு மணமுடித்துக் கொடுப்பதற்காக சத்யவதியிடம் ஒப்படைத்தார்.  

அம்பா சால்வ நாட்டு மன்னனிடம் தனது மனதைப் பறிகொடுத்திருந்ததால் விசித்திரவீரியன் அவளை மணந்துகொள்ளாமல் அவளது தங்கைகள் இருவரையும் மட்டும் மணந்து கொண்டான். அம்பா தான் விரும்பியவனை நாடிச் சென்றாள். அவளைப் பீஷ்மர் கூட்டிச் சென்றதனால் அவன் அவளை ஏற்றுக்கொள்ள மறுத்து விட்டான். பீஷ்மரிடம் திரும்பி வந்த அம்பா, தன்னை மணந்து கொள்ளுமாறு அவரை வற்புறுத்தினாள். பிரம்மச்சரிய விரதம் பூண்டிருந்த பீஷ்மர் அதனை மறுத்துவிட்டார். இதனால் மிகவும் அவமதிக்கப்பட்டதாக கருதி அவரைப் பழி வாங்க விரும்புகிறாள். பீஷ்மர் தன்னால் இறக்க வேண்டும் என கடும் தவம் இருக்கிறாள்.அவளே சிகண்டினி ஆக மறுபிறவி எடுக்கிறாள்.  

அவள் பிறக்கையில் அவளை ஒரு மகன் போல வளர்க்க வேண்டும் என மன்னருக்கு அசரீரி கேட்கிறது. அதன்படியே போர்முறைகளில் பயிற்றுவிக்கப்பட்டு ஒரு இளவரசனைப்போல் வளர்கிறாள். ஒரு பெண்ணை திருமணமும் செய்துகொள்கிறாள். ஆனால் உண்மையை அறிந்த மனைவி அவளை அவமதிக்கிறாள். இதனால் மனமுடைந்த சிகண்டி பாஞ்சால நாட்டை விட்டு விலகி காட்டில் தற்கொலை செயதுகொள்ள முயல்கிறாள். அச்சமயம் ஒரு யட்சன் அவளைக் காப்பாற்றி அவளுடன் பாலின மாற்றம் செய்து கொள்கிறான்.  

சிகண்டி என்ற பெயருடன் ஓர் ஆணாகப் பாஞ்சாலம் திரும்புகிறான். தனது மனைவியுடன் இனிது வாழ்ந்து பிள்ளைகளையும் பெறுகிறான்.அவனது மறைவிற்குப் பின்னர் அவனது ஆண்மை யக்சனுக்குத் திரும்புகிறது.  

## குருச்சேத்திரப் போர்

குருச்சேத்திரப் போரின்போது, பீஷ்மர் அம்பாவின் மறுபிறவியே சிகண்டி என்பதனை அறிந்தவராக இருந்ததால் ஒரு பெண்ணிடம் போர் புரிதல் ஆண்மைக்கு இழுக்கு என்ற நிலையில், சிகண்டியுடன் போரிட மாட்டார் என்பதை அருச்சுனன் அறிந்தான்.அவரை நேரிடையாக வெற்றிகொள்ள முடியாத அருச்சுனன்,சிகண்டியை முன்னிறுத்தி பின்னால் இருந்து அம்பு மழை பெய்தான். இவ்வாறே சிகண்டியின் உதவியால் யாராலும் வெல்ல முடியாத பீஷ்மரை அருச்சுனன் வீழ்த்தினான்.  

போரின் பதினெட்டாம் நாள் இரவில் அசுவத்தாமன் சிகண்டியை கொன்றான்.  

ஜாவா நாட்டுவழக்கில் ஸ்ரீகண்டி என அறியப்படும் இவள், ஆணாக மாறுவதில்லை, ஆணுக்கு நிகரான பெண்ணாகக் கருதப்படுகிறாள்.
# 2009 சூலை 22 சூரிய கிரகணம்



**2009 சூலை 22 சூரிய கிரகணம்** (*solar eclipse of July 22, 2009*) 21ம் நூற்றாண்டின் மிக நீண்ட முழுமையான சூரிய கிரகணம் ஆகும். இந்நிகழ்வு சில இடங்களில் 6 நிமிடங்கள் 39 நொடிகள் வரை நீட்டித்திருந்தது.  

இந்த கிரகணம் 1991 ஆம் ஆண்டு ஜூலை 11 இல் நிகழ்ந்த பெரும் சூரிய கிரகணத்தைப் போல சாரோசு தொடரின் ஒரு பகுதியாகும். இத்தொடரின் அடுத்த நிகழ்வு 2032 இல் நிகழும்.  

இந்நிகழ்வானது ஒரே மாதத்தில் நிகழ்ந்த மூன்று கிரகணங்களில் இரண்டாவதாகும். 2009 இல் ஜூலை 7 ஆம் நாளில் சந்திர கிரகணமும் ஆகஸ்ட் 6 ஆம் நாளில் இன்னுமொரு சந்திர கிரகணமும் நிகழ்ந்தன.  

## சூரியகிரகணம் தெரிந்த இடங்கள்

வடக்கு மாலை தீவுகள், வடக்கு இந்தியா, கிழக்கு நேபாளம், வடக்கு வங்காள தேசம், பூட்டான், வடக்கு பிலிப்பீன்ஸ், மியான்மாரின் வடக்கு முனை, மத்திய சீனா, பசிபிக் பெருங்கடல் (ரியூகியூ தீவுகள், மார்ஷல் தீவுகள், கிரிபட்டி உட்பட) ஆகிய இடங்களில் சூரிய கிரகணத்தை அவதானிக்க முடிந்தது.  

### இந்தியாவில்
முழுமையான கிரகணம் இந்தியாவின் சூரத், உஜ்ஜைன், இந்தூர், போபால், வாரணாசி, அலகாபாத், கயா, பாட்னா, ஜல்பைகுரி, குவஹாத்தி, இடாநகர் ஆகிய நகரங்களில் காணக்கூடியதாக இருந்தது. பீகாரின் டரெகானா நகரிலேயே மிக அழகான சூரிய கிரகணம் தென்படும் என எதிர்வு கூறப்பட்டது. தரெக்னாவில் ஏராளமான விண்வெளி ஆர்வலர்களும், சுற்றுலாப் பயணிகளும், பொதுமக்களும், முக்கியப் பிரமுகர்களும் சூரிய கிரகணத்தைக் காண பெருமளவில் கூடியிருந்தார்கள்.  

### இலங்கையில்
இலங்கையில் சூரிய கிரகணத்தை நாட்டின் வெவ்வேறு பிரதேசங்களில் அவதானிக்க முடிந்தது. கொழும்பு, யாழ்ப்பாணம், காலி உட்பட பல இடங்களில் இச்சூரிய கிரகணம் பகுதியாகத் தென்பட்டது. யாழ். குடா நாட்டில் காலை 5.58 மணி முதல் காலை 7.15 மணி வரையும் கொழும்பில் காலை 6.03 மணி முதல் 7.12 மணி வரையும் காலியில் காலை 6.03 மணி முதல் காலை 7.11 மணி வரையும் தென்பட்டது  

## படிமங்கள்
### முழு கிரகணம்
<></>  

### பகுதி கிரகணம்
<></>  

## தொடர்பான மறைப்புகள்

### சாரோசு 136
# கங்குபாய் ஹங்கல்


**கங்குபாய் ஹங்கல்** (*Gangubai Hangal*, கன்னடம்: *ಗಂಗೂಬಾಯಿ ಹಾನಗಲ್*, மார்ச் 5, 1913 – ஜூலை 21, 2009) 60 ஆண்டுகளாக இந்துஸ்தானி இசைத் துறையில் புகழ்பெற்று விளங்கிய பாடகி. கர்நாடக மாநிலத்தில் பிறந்த கங்குபாய் கிரானா கரானா என்ற வாய்ப்பாட்டு பாரம்பரியத்தில் வந்தவர். 1971-ம் ஆண்டில் பத்ம பூசன், 1973-ம் ஆண்டில் சங்கீத நாடக் அகடெமி விருது, 2002-ம் ஆண்டில் பத்ம விபூசன் உட்பட தேசிய அளவிலும் சர்வதேச அளவிலும் மொத்தம் 48 விருதுகளைப் பெற்றுள்ளார்.  

## வாழ்க்கைக் குறிப்பு
கங்குபாய் கருநாடகத்தின் தர்வாத் நகரில் சிக்குராவ், அம்பாபாய் ஆகியோருக்குப் பிறந்தார். தாயார் ஒரு சிறந்த கருநாடக இசைப் பாடகி. 1928 ஆம் ஆண்டில் குடும்பத்துடன் ஹூப்ளி என்ற நகருக்கு இடம்பெயர்ந்தனர். கங்குபாய் தனது இந்துஸ்தானி இசையை சவாய் காந்தர்வா என்பவரிடம் முறையாகப் பயின்றார். தனது 16 வயதில் குருராவ் என்பவரை மணந்த கங்குபாய்க்கு இரண்டு ஆண் பிள்ளைகளும், கிருஷ்ணா என்ற பெண்ணும் பிறந்தனர். கிருஷ்ணா தனது 75வது அகவையில் 2004 இல் இறந்தார்.
# ஆர்க்கிட் ஈ



**ஆர்க்கிட் தேனீ** அல்லது **யூகுளோசைன்** (**Euglossine bees**) என்பது தேனீக்களின் குடும்பத்தின் ஓர் உள்குடும்பம் (tribus). இத் தேனீக்கள் பெரும்பாலும் கூட்டமாக இல்லாமல் தனியாக தேனீ சேர்க்கும் பழக்கம் கொண்ட ஓரினம். ஆனால் இவற்றுள்ளும் சில சிறு கூட்டமாக இயங்குவன இக்குடும்பத்தில் ஐந்து பேரினங்கள் உள்ளன, அவற்றுள் 200 இனங்கள் உள்ளன. இவ்வைந்து பேரினங்கள், *யூகுளோசா* (Euglossa), *யூலீமா* (Eulaema), *யூஃவிரீசீ* (Eufriesea), *எக்ஃசேரீட்* (Exaerete), ஒற்றை உள்ளினம் கொண்ட *ஆகுலீ* (Aglae) ஆகும். இவை யாவும் தென் அமெரிக்கா, மற்றும் நடு அமெரிக்காவில் காணப்படுகின்றன. ஆனால் யூகுளோசா விரிடிசிமா (Euglossa viridissima) என்னும் இனம் ஐக்கிய அமெரிக்காவிலும் காணப்படுகின்றது. யூலீமா என்னும் பேரினத்தைத் தவிர மற்றவை மாழை போல பளபளப்பான நிறங்கள் கொண்டுள்ளன. இவை பெரும்பாலும் பளபளப்பான பச்சை, தங்க அல்லது நீல நிறங்களில் இருக்கும். மேற்குறிப்பிட்ட ஐந்து பேரினங்களில் கடைசி இரண்டும் மாற்று இனத் அடைகளில் வாழ்கின்றன.  

## அடிக்குறிப்புகள்

- (1877): *The Various Contrivances by which Orchids are Fertilized by Insects*
- (1983): Orchid floral fragrances and male euglossine bees: methods and advances in the last sesquidecade. *Biol. Bull.* **164**: 355-395.
- Engel, Michael S. (1999): The first fossil *Euglossa* and phylogeny of the orchid bees (Hymenoptera: Apidae; Euglossini). *American Museum Novitates* **3272**: 1-14. PDF
- D. W. Roubik and P. E. Hanson (2004): Orchid bees of tropical America: biology and field guide
- (2004) Odor Compound Detection in Male Euglossine Bees. *Journal of Chemical Ecology* **29**: 253-257.
- (2005): Juggling with volatiles: fragrance exposure by displaying male orchid bees. *Journal of Comparative Physiology A* **191**:575-581.
- (2006): Species-specific attraction to pheromonal analogues in orchid bees. *Behavioral Ecology and Sociobiology* **60**: 833-843.
# சுமங்கலி (இந்து சமயம்)

**சுமங்கலி** - கணவனுடன் வாழும் பெண்.  

**சுமங்கலி** எனப்படுவது கணவர் உயிருடன் இருப்பதைக் குறிக்க அவர் அவளது கழுத்தில் கட்டிய புனிதமான தாலியை அது கட்டப்பட்ட நொடியிலிருந்து இறப்பு வரை கழற்றாமல் தொடர்ந்து அணிந்துகொண்டு அவருடன் சேர்ந்து வாழ்க்கை நடத்தும் திருமணமான பெண்ணைக் குறிக்கும் சொல்லாகும்.  

## சிறப்பு
இந்து சமய சடங்குகளில், திருமணமாகிக் கணவனுடன் இணைந்து வாழும் பெண்கள் சிறப்புப் பெறுவர். சுமங்கலி என்னும் சொல், *மங்கலமானவள்* என பொருள் படும். சுமங்கலிகளை செல்வச் செழிப்பிற்குக் கடவுளான இலக்குமியின் ஒப்பாகக் கொள்வர்.  

## அடையாளம்
இந்து சமயத்தைச் சேர்ந்த பெண்கள் பொதுவாக நெற்றியில் குங்கும திலகம் இட்டுக்கொள்வார்கள். திருமணமாகிய சுமங்கலிப் பெண்கள் நெற்றித் திலகத்துடன் தலை வகிட்டின் நுனியிலும் குங்குமப் பொட்டு வைத்துக் கொள்வார்கள். பொட்டு வைக்கும்போது கிழக்குத் திசை நோக்கி நின்று வைப்பது பெண்களுக்கு இலக்குமி அருளைப் பெற்றுத் தரும் என்பது ஒரு நம்பிக்கை.  

## சுமங்கலி பூசை
வீட்டில் மங்கல நிகழ்வுகள் நடக்கும் போதும் சில வேண்டுதல்களுக்காகவும் சுமங்கலிப் பூசை செய்வதும் உண்டு. இதனை *சுகாசினி பூசை* என்றும் சொல்வர். செய்யும் முறை, அந்தந்த குடும்பங்களின் வழக்கத்திற்கு அமைய வேறுபடும். ஆயினும் அடிப்படையில் முதிய சுமங்கலிகளை வீட்டிற்கு அழைத்து, அவர்களை வணங்கி, விருந்து படைத்து, புதுப்புடவையுடன் தாம்பூலமும் கொடுத்து அவர்களது நல்லாசி வேண்டுவர்.  

## வரலட்சுமி நோன்பு
சுமங்கலி பெண்கள் ஆண்டுதோறும் வரலட்சுமி நோன்பு கடைபிடிப்பார்கள். தமக்காக மட்டுமன்றித் தம் குடும்பத்தினர் அனைவரினதும் நல்வாழ்வுக்காக அவர்கள் இந்த நோன்பைக் கடைபிடிக்கிறார்கள்.
# குங்குமம்



**குங்குமம்** இந்துப்பெண்கள் நெற்றியில் பொட்டு வைத்துக்கொள்ள பயன்படுத்தும் ஒரு பொடி. இயற்கை முறையில் விரலிமஞ்சள், வெண்காரம், படிகாரம், கஸ்தூரி மஞ்சள் ஆகியன சேர்ந்து அரைக்கபட்ட பொடியுடன் நல்லெண்ணயை கலக்கி குங்குமம் தயாரிக்கப்படுகிறது. மஞ்சளும் காரமும் வேதிவினையாற்றுவதால் சிவப்பு நிறம் கிடைக்கிறது. அம்மன் கோவில்களில் பிரசாதமாக குங்குமம் தரப்படுகிறது. செயற்கையாகத் தயாரிக்கப்படும் குங்குமத்தை இடுவதால் சிலருக்கு ஒவ்வாமை ஏற்படுகிறது. மேலும், இக்காலத்தில் ஒட்டுப்பொட்டுக்கள் பயன்படுத்த எளிதாகவும் மலிவாகவும் கிடைப்பதால் குங்குமம் கோவில்களிலும் இந்துசமயச் சடங்குகளின்போதும் மட்டுமே பயனாகிறது.  

வேறு நாட்டு இந்துக்களை விடவும் நேபாளநாட்டு இந்துப்பெண்கள். குங்குமத்தை மதிப்பது அதிகம் என்றே சொல்லலாம். இன்றளவும் நேபாளத்தில் குங்குமத்துக்கு தனி மதிப்பு உள்ளது.
# மிக்-29

**மிகோயன் மிக்-29** என்பது ஒரு மீயொலிவேக பன்முகச் சண்டை வானூர்தியாகும். இது சோவியத் ஒன்றியத்தில் மிகோயன் நிறுவனத்தால் 1970 களின் பிற்பாதியில் வடிவமைக்கப்பட்ட வான் மேன்மை வானூர்தியாகும்.  

முதலில் எதிரி விமானங்களுக்கு எதிராகப் போரிடுவதை நோக்கமாகக் கொண்டிருந்தாலும், மிக்-29 வானூர்திகள் பலவிதமான செயல்பாடுகளைச் செய்யும் திறன் கொண்டவை. இவை பல ஏவுகணைகள் மற்றும் துள்ளியமாக தாக்கும் ஆயுதங்கள் ஆகியவற்றை தாங்கிச் செல்ல வல்லவை. வான்படை தவிர கடற்படையால் பயன்படுத்த எதுவாக வானூர்தி தாங்கிக் கப்பல்களிலிருந்து ஏவ ஏதுவாக இது மாற்றியமைக்கப்பட வடிவங்களிலும் தயாரிக்கப்பட்டது.  

## வடிவமைப்பு
மிக்-29 சுகோய் எஸ்.யு-27 உடன் பரந்த காற்றியக்கவியல் ஒற்றுமைகளைக் கொண்டுள்ளது. ஆனால் சில குறிப்பிடத்தக்க வேறுபாடுகள் உள்ளன. இந்த வானூர்தி தலா இரண்டு நடு இறக்கைகள், வால் இறக்கைகள் மற்றும் செங்குத்து துடுப்புகள் ஆகியவற்றை கொண்டுள்ளது. தானியங்கி பட்டிகைகள் இறக்கைகளின் முன் விளிம்புகளில் பொருத்தப்பட்டிருக்கின்றது; அவை ஆரம்பத்தில் நான்கு பிரிவுகளாகவும், பிந்தைய வகைகளில் ஐந்து பிரிவுகளாகவும் பிரிக்கப்பட்டிருந்தன. பின் இறக்கைகளின் விளிம்புகளில் கட்டுப்பாடு இதழ்கள் மற்றும் இறக்கைத் துடுப்புகள் உள்ளன.  

இது பரந்த இடைவெளி கொண்ட இரண்டு தாரைப் பொறிகளைக் கொண்டுள்ளது. பொறிகளுக்கு இடையே உள்ள இடைவெளி அதிக ஏற்றத்தை உருவாக்குகிறது, இது வானூர்தியின் பறக்கும் திறனை மேம்படுத்துகிறது. பொறிகள் முன் இறக்கைகளுக்கிடையே பொருத்தப்பட்டிருக்கும் உள்ளீட்டு துளைகள் மூலம் காற்றை உள்ளே இழுக்கின்றன. இவை அதிக மாக் எண் வேகத்தில் பறக்க உள்ளிழுக்கும் காற்றின் அளவை கட்டுப்படுத்தக்கூடிய சரிவுகளைக் கொண்டுள்ளன. இது வெளிப்புற எரிபொருள் தொட்டிகள் இல்லாமல் 1500 கி.மீ. தூரமும், வெளிப்புற தொட்டிகளையும் கொண்டு 2100 கி.மீ. தூரமும் பறக்க வல்லது.
# எப்-16


**எப்-16** (*F-16 Fighting Falcon*) தாக்குதல் வானூர்தியானது வான், தரை இலக்குகளைத் தாக்கவும், விமானிகளைப் பயிற்றுவிப்பதற்காகவும் வடிவமைக்கப்பட்ட பல்நோக்க வானூர்தியாகும். 1978ம் ஆண்டு முதல் அமெரிக்க விமானப்படையினால் பயன்படுத்தப்படுகிறது.  

## பயனர்கள்

- 
- 
- 
- 
- 
- 
- 
- 
- 
- 
- 
- 
- 

- 
- 
- 
- 
- 
- 
- 
- 
- 
- 
- 
- 

=
# ஆயிரமாண்டு

**ஆயிரமாண்டு** அல்லது **சாவிரம்** (*Millennium*) என்பது ஓராயிரம் ஆண்டுகளைக் கொண்ட காலவரையாகும். நாட்காட்டி அமைப்பொன்றினை அடியொட்டி இவை குறிப்பிடப்பட்டாலும் சில சமய நூல்களில் இவை துல்லியமாக, ஆண்டு எண்ணிக்கை ஆயிரமாக, இருக்காதிருக்கலாம்.  

## குழப்பங்கள்
தவிர துவக்க ஆண்டு சூன்யத்தில் துவங்குகிறதா அல்லது ஒன்றில் துவங்குகிறதா எனவும் குழப்பங்கள் நேருகின்றன. அண்மையில் 2000 ஆண்டு ஆயிரமாண்டாகக் கொண்டாடப்பட்ட வேளையில் ஆண்டு முதல்நாள் மூன்றாம் ஆயிரமாண்டு துவங்குகிறதா அல்லது இறுதியிலா என குழப்பம் வந்தது.  

## முடிவு
கிரிகோரியன் நாட்காட்டி அமைப்பில் 0 ஆண்டு என எதுவும் இல்லை,1 முதல் 1000 வரை முதல் ஆயிரமாண்டு, 1001 முதல் 2000 வரை இரண்டாம் ஆயிரமாண்டு என்று முடிவு காணப்பட்டது.  

## வெளியிணைப்புகள்
- ஆயிரமாண்டு தவறு (ஆங்கிலத்தில்)
# இஞ்சிக் குடும்பம்



**இஞ்சிக் குடும்பம்** (தாவரவியல்:*Zingiberaceae*), மணமுடைய பூக்கும் செடிகொடிகளைக் கொண்ட நிலைத்திணைக் (தாவரம்) குடும்பம். இக்குடும்பத்தில் 52 பேரினங்களும் அவற்றுள் ஏறத்தாழ 1600 இனங்களும் உள்ளன. இவை ஆப்பிரிக்கா, ஆசியா, அமெரிக்காவின் வெப்ப மண்டலப் பகுதிகளில் காணப்படுகின்றது.  

இக் குடும்பத்தில் உள்ள பல செடிகொடிகள் அழகுச் செடிகொடிகளாகவோ, சுவைப் பொருளாகவோ, மருந்துச் செடிகொடிகளாகவோ பயன்படுகின்றன. நறுமணம் தரும் செடிகளில் ஏலக்காயும், சுவை, மருத்துவக் குணங்கள் கொண்ட செடிகளில் இஞ்சியும் குறிப்பிடலாம்.  

சில செடிகளின் பிழிவெண்ணெய் (essential oils) நறுமணப் பூச்சுகள், நீர்மங்களில் பயன்படுகின்றன (எ.கா. *ஆல்ப்பினியா* (Alpinia), *எடிச்சியம்* (Hedychium)).  

## வகைப்பாடு
- துணைக்குடும்பம் Siphonochiloideae
  - கிளை Siphonochileae
    - *Siphonochilus*
- துணைக்குடும்பம் Tamijioideae
  - கிளை Tamijieae
    - *Tamijia*
- துணைக்குடும்பம் Alpinioideae
  - கிளை Alpinieae
    - *Aframomum* – Grains of Paradise
    - *ஆல்ப்பினியா* – Galangal
    - *அமோமம்*
    - *Aulotandra*
    - *Cyphostigma*
    - *எலெட்டாரியா* – ஏலக்காய்
    - *Elettariopsis*
    - *Etlingera*
    - *Geocharis*
    - *Geostachys*
    - *Hornstedtia*
    - *Leptosolena*
inflorescense.]]  
    - *Paramomum*
    - *Plagiostachys*
    - *Renealmia*
    - *Siliquamomum* (Incertae Sedis)
    - *Vanoverberghia*
  - கிளை Riedelieae
    - *Burbidgea*
    - *Pleuranthodium*
    - *Riedelia*
    - *Siamanthus*
- துணைக்குடும்பம் Zingiberoideae
  - கிளை Zingibereae
    - *Boesenbergia*
    - *Camptandra*
    - *Caulokaempferia* (Incertae Sedis)
    - *Cautleya*
    - *Cornukaempferia*
    - *Curcuma* – Turmeric
    - *Curcumorpha*
    - *Distichochlamys*
    - *Haniffia*
    - *Haplochorema*
    - *Hedychium*
    - *Hitchenia*
    - *Kaempferia*
    - *Laosanthus*
    - *Nanochilus*
    - *Paracautleya*
    - *Parakaempferia*
    - *Pommereschea*
    - *Pyrgophyllum*
    - *Rhynchanthus*
    - *Roscoea*
    - *Scaphochlamys*
    - *Smithatris*
    - *Stadiochilus*
    - *Stahlianthus*
    - *Zingiber* – Ginger
  - கிளை Globbeae
    - *Gagnepainia*
    - *Globba*
    - *Hemiorchis*
# உயிர்-தகவல் நுட்ப இணையதளங்கள்

மூலக்கூற்று உயிரியலின் டி.என்.ஏ, ஆர்.என்.ஏ மற்றும் புரதங்களை அறிய பல பயனுள்ள இணையதளங்கள் உள்ளன. (Bio-informatics) . இவைகளை பயன்படுத்தி ஓர் மரபணுவின் பயன் என்ன, நிறபிரியில் எவ்விடத்தில் உள்ளன என்பதை அறியலாம். மேலும் ஒரு தொடரி (Promoter) எவ்விடத்தில் உள்ளன என்பதையும் , அத்தொடரி உண்மையில் டாட்டா பேழை (TATA box) இருக்கிறதா? இல்லையா என்பதை கணிக்கலாம். மேலும் தொடர்ரூக்கிகளின் இணையும் வரிசை அல்லது செயலூக்கிகள் இணையும் வரிசை (promoter binding factor or transcription binding factor) களை காணலாம். ஒரு மரபணுவை பி.சி. ஆர். மூலம் பெருக்கபயன்படும் முன்தொடர் (Primer) வரைதலில் (designing) ஊசி-வளைவுகள், முன்தொடர்களுக்கு உள்ளயே இணைவுகள் உள்ளனவா (stem-loop, primer dimer and palindromic) என்பதை அறியலாம்.  

ஒரு புதிய டி.என்.ஏ வரிசைகள் கண்டுபிடித்தால் அவைகள் எதனோடு ஒற்றுமை காட்டுகின்றன என்பதை ப்லச்ட் (Blast) என்னும் நிகழ்வு (மென்பொருள்) காணலாம். ஒரு புரதத்தின் அமைப்புகள் எவ்வாறு உள்ளன என்பதை அறியலாம். குறு ஆர்.என்.ஏ வின் இலக்குகளை பல இணைய தளங்களின் மூலம் அறியலாம்  

## இணையதளங்கள்
- http://www.ncbi.nlm.nih.gov/
- http://www.ebi.ac.uk/
- http://microrna.sanger.ac.uk/targets/v5/
- http://mami.med.harvard.edu/david.html
- http://tools.invitrogen.com/content.cfm?pageid=9716
- http://www.genomatix.de/
- http://www.premierbiosoft.com/netprimer/index.html
- http://www.ensembl.org/Homo_sapiens/Location/Genome
- http://www.fruitfly.org/
# போட்டிவிரிடீ



**போட்டிவிரிடீ** (*Potyviridae*) என்பன செடிகொடிகளைத் தாக்கும் தீநுண்மங்கள். இவை வளையக்கூடிய இழைபோன்ற கோல்வடிவத் நுண்ணுருவ தீநுண்மங்கள் (flexuous filamentous rod-shaped particles). இவற்றின் மரபணுத் தொகுதியம் (genome) ஒற்றை ஆர்.என்.ஏ நேர்வகை ஆர்.என்.ஏ-க்களால் சூழப்பட்டவை. இவையும் காப்ஃசிட் (capsid) எனப்படும் ஒற்றை தீநுண்மத்தால் குறியூட்டிய (encoded) புரதத்தால் ஆன புற உறையால் சூழப்படவை. இவையெல்லாம் உருளை வடிவ புதைவுகள் (cylindrical inclusions) (‘pinwheels’ அல்லது முள்ளுருளி) எனப்படும் தீநுண்மப் புதைவுகளை ஏற்படுத்தத் தூண்டுகின்றன. இவை 70 கிலோடால்ட்டன் (kDa)அளவு கொண்ட, ஒற்றை தீநுண்ம மரபணு தொகுதியத்தியத்தில் இருந்து பெற்ற ஒற்றைப் புரதப் பொருளாகும்  
உறையைப் படத்தில் காணலாம். சிவப்பு நிறத்தில் கோடுகளாக காட்டப்பட்டுளவை மரபணுத் தொகுதியம். சூழ்ந்துள்ள உறை காப்ஃசிட்]]  

மூடுபடலப் புரதத்தில் உள்ள அமினோக் காடிகளின் வரிசையைப் பொருத்து, போட்டிவிரிடீ குடும்பம் ஆறு பேரினங்களாக பகுக்கப்படுகின்றது. பைமோவைரசு என்னும் தீநுண்மம் தவிர மற்றவை எல்லாம் ஒற்றை இழை நுண்மங்கள். ஆறு பேரினங்களாவன:  

- பேரினம் *Potyvirus*; மாதிரி இனம்: *உருளைக்கிழங்கு தீநுண்மம் ஒய்*(Potato virus Y)
- பேரினம் *Rymovirus*; மாதிரி இனம்: *ரைகிராசு மொசெயிக் தீநுண்மம்* (Ryegrass mosaic virus)
- பேரினம் *Bymovirus*; மாதிரி இனம்: *பார்லி மஞ்சள் மொசெயிக் தீநுண்மம்*(Barley yellow mosaic virus)
- பேரினம் *Macluravirus*; மாதிரி இனம்: *மக்ளரா மொசெயிக் தீநுண்மம்* (Mclura mosaic virus)
- பேரினம் *Ipomovirus*; மாதிரி இனம்: *சக்கரைவள்ளிக் கிழங்கு புள்ளிநோய்த் தீநுண்மம்* (Sweet potato mild mottle virus)
- பேரினம் *Tritimovirus*; மாதிரி இனம்: *கோதுமை வரி மொசெயிக் தீநுண்மம்* (Wheat streak mosaic virus)

போட்டிவிரிடீ குடும்பத்துள் பெரிய பேரினம் போட்டிவைரசுகள் (போட்டி தீநுண்மங்கள்). இந்த பேரினத்தில் 100 உக்கும் கூடுதலானவை உள்ளன. இத்தீநுண்மங்கள் 720-850 நானோமீட்டர் நீளமுடையவை, இவை அபிடுகள் (aphids)வழி கடத்தப்படுகின்றன.  

மக்ளராவைரசு என்னும் பேரினத்தில் உள்ள தீநுண்மங்கள் 650-675 நாமீ நீளம் கொண்டவை. இவையும் அபிடுகள் வழி கடத்தப்படுகின்றன.  

ஐப்பொமோவைரசு என்னும் நீதுண்மம், வெள்ளை ஈ (whiteflies) என்பனவற்றால் கடத்தப்படுகின்றன. இவை பெரும்பாலும் 750-950 நாமீ நீளம் உடையவை.  

டிரைட்டிமோவைரசு (Tritimovirus), ரைமோவைரசு (Rymovirus) ஆகியவை 680-750 நாமீ நீளம் உடையவை. இவை எரியோஃவைடிட் மைட் உயிரினங்கள் (eriophydid mites) வழி கடத்தப்படுகின்றன.)  

பைமோவைரசு (Bymovirus) மரபணு தொகுதியத்தில் இரண்டு நுண்மங்கள் உள்ளன (250, 550 நாமீ). இவை கைட்ரிட் காளான் (chytrid fungus)(*Polymyxa graminis*) வழி கடத்தப்படுகின்றன.  

## அடிக்குறிப்புகளும் மேற்கோள்களும்
# பாரன்ஃகைட் 451



**பாரன்ஃகைட் 451** பிரெஞ்சு இயக்குநர் பிரான்கோசிசு டிரவ்பட் இயக்கிய ஆங்கிலத் திரைப்படம் ஆகும், அமெரிக்க எழுத்தாளரான ரே பிராட்பரி எழுதிய விஞ்ஞானப் புனைகதையை இத்திரைப்படம் தழுவியுள்ளது. ஃபாரன்ஹீட் 451 என்பது புத்தகங்கள் எரிவதற்கான உஷ்ண நிலையை குறிப்பதாகும் ஆகும்.  

## கதை

இந்தத் திரைப்படத்தின் கதைக்களம் எதிர்கால அமெரிக்கா ஆகும். அங்கு புத்தகங்கள் வைத்திருப்பதும் படிப்பதும் தடைசெய்யப்பட்டு இருக்கின்றன. இச்சட்டத்தை மீறி யாராவது புத்தகம் வைத்திருந்தால் அவரைக் கண்டுபிடித்து உடனே மனநல மருத்துவமனைக்கு அனுப்பிவிடுவார்கள். அவரது புத்தகங்கள் உடனடியாகத் தீ வைத்து எரிக்கப்படும். அப்படி தீ எரிப்பதற்கு என்று தனியே தீ எரிப்புத் துறை ஒன்று இருந்தது. அதில்தான் இந்தப் படத்தின் கதாநாயகன் மாண்டெக் வேலை செய்கிறான்.எவருடைய வீட்டிலாவது புத்தகங்கள் இருப்பது கண்டுபிடிக்கப்பட்டால், உடனடியாகத் தீ எரிப்புத் துறையில் அபாய மணி அடிக்கப்படும். தீ வைப்பதில் தேர்ச்சி பெற்ற வீரர்கள் அங்கே அனுப்பிவைக்கப்பட்டு, புத்தகங்களைக் கொளுத்தி வருவார்கள்.ஒரு நாள், வயதான பெண் ஒருவருடைய வீட்டில் புத்தகங்கள் கைப்பற்றப்பட்டு எரிக்கப்படுகின்றன. அப்போது புத்தகத்தில் இருந்து ஒரு வரியைத் தற்செயலாகப் படிக்கிறான் மாண்டெக். அந்த வரியின் ஈர்ப்பில் புத்தகத்தைத் திருடிக்கொள்கிறான். தன்னைப் புத்தகங்களில் இருந்து பிரிக்க முடியாது என்று மல்லுக்கட்டும் வயதான பெண், தன்னைக் கொளுத்திக்கொள்கிறாள். புத்தகங்களுக்காக ஒரு பெண் ஏன் தற்கொலை செய்துகொள்கிறாள் என்று மாண்டெக்கால் அப்போது புரிந்துகொள்ள முடியவில்லை. தன் மனைவியிடம் தான் ஒரு புத்தகம் திருடி வந்ததைப் பற்றிச் சொல்லி, அதில் உள்ள வரிகள் அவன் வாழ்க்கையைப் புரிந்துகொள்வதற்கு நெருக்கமாக உள்ளதாகச் சொல்கிறான். அதன் பிறகு தீவைக்கச் செல்லும் இடங்களில் புத்தகங்களைத் திருடி வந்து படிக்கிறான் மாண்டெக். திருடிய புத்தகங்களைப் பிறர் அறியாமல் வீட்டினுள் ஒளித்துவைக்கிறான். புத்தகங்களைப் பற்றி அதிகம் தெரிந்துகொள்வதற்காக பேபர் என்ற பேராசிரியரைத் தேடிப் போகிறான். இருவரும் புத்தகம் பற்றி நிறையப் பேசுகிறார்கள். மனித குலம் அதன் கடந்த காலத்தை அறிந்துகொள் வதற்கு ஒரே வழிதான் இருக்கிறது, அது புத்தகம். மனிதக் கற்பனையின் மிக உயரிய விடயம் எழுத்து என்று அவர் புரியவைக்கிறார். அதற்குள் மாண்டெக் புத்தகம் படிக்கும் விஷயம் அவன் மனைவியாலே அரசுக்குத் தெரியப்படுத்தப்பட்டு, அவன் தேடப்படுகிறான். உயிர் பிழைப்பதற்காகத் தப்பி அலைந்து நடமாடும் புத்தகங்களாக உள்ள ஒரு குழுவினருடன் சேர்ந்துகொள்கிறான். அவர்கள் ஒவ்வொருவரும் ஒரு குறிப்பிட்ட புத்தகத்தை முழுவதுமாக மனப்பாடம் செய்து மனதிலே வைத்திருக் கிறார்கள். அந்தப் புத்தகங்களின் நடமாடும் வடிவம் போல அவர்கள் இருக்கிறார்கள். ஆகவே, உலகில் இருந்து புத்தகம் எரிக்கப்பட்டாலும் அவர்கள் நினைவில் அந்தப் புத்தகம் அப்படியே இருக்கிறது. அவர்கள் தங்களிடம் இருந்து மற்றவர்களுக்கு அந்த நினைவைப் பகிர்ந்து தருவதாகச் சொல்கிறார்கள். அந்தப் பணியில் இணைந்த மாண்டெக் விவிலியத்தின் ஒரு பகுதியை முழுமையாக மனப்பாடம் செய்து, அவனும் ஒரு நடமாடும் புத்தகமாகிவிடுகிறான். அந்த நகரில் எதிர்பாராத யுத்தம் வெடிக்கிறது. குண்டுமழை பொழிகிறது. மனிதர்களைப் புத்தகங்களால் மட்டுமே மீட்க முடியும் என்று நடமாடும் புத்தக மனிதர்கள் வேறு இடம் நோக்கிப் பயணம் செய்யத் துவங்குகிறார்கள். அவர்களை மாண்டெக் வழி நடத்திப் போகிறான் என்பதுடன் முடிகிறது.
# சுசீலோ பாம்பாங் யுதயோனோ


**சுசீலோ பாம்பாங் யுதயோனோ** (*Susilo Bambang Yudhoyono*, பிறப்பு: செப்டம்பர் 9, 1949), இந்தோனேசியாவின் இளைப்பாறிய இராணுவ அதிகாரியும் ஆறாவது தற்போதைய சனாதிபதியும் ஆவார். 2004 ஆண்டு நாட்டுத் தலைவர் தேர்தலில் இவர் அப்போது சனாதிபதியாக இருந்த மேகாவதி சுகர்ணபுத்திரியைத் தோற்கடித்து தேர்தலில் வென்றார். அக்டோபர் 20, 2004 இல் நாட்டின் தலவராகப் பதவியேற்றார். 2009 ஆம் ஆண்டில் இடம்பெற்ற தேர்தலில் 60 விழுக்காட்டிற்கும் அதிகமான வாக்குகளைப் பெற்று மீண்டும் நாட்டின் தலைவராகத் தேர்ந்தெடுக்கப்பட்டார்.
# பெ. நாயகி

**பெ. நாயகி** என்ற புனைப்பெயரில் எழுதும் **பெ. நா. மாறன்** பல்வேறு தமிழ் இதழ்களிலும் சிறுகதைகள், கவிதைகள், குறுநாவல்கள், நாவல்கள், தொடர்கதை, கட்டுரைகள் என்று பல்வேறு படைப்புகளைத் தந்திருக்கும் தமிழக எழுத்தாளர்.  

## வாழ்க்கைக் குறிப்பு
பெ.நா.மாறன், மதுரையில் 1966-ல் பிறந்து, திருமங்கலம் பி.கே.என்.பள்ளியில் உயர்நிலைக் கல்வியும், மதுரை தியாகராசர் பொறியியற் கல்லூரியில் இளங்கலை இயந்திரவியல் பட்டமும் பெற்று மூன்று ஆண்டுகள் மேல்மருவத்தூர் ஆதிபராசக்தி பொறியியல் கல்லூரியில் விரிவுரையாளராகப் பணியாற்றினார். அதன் பிறகு எண்ணெய் எரிவாயு கழகத்தில் (ONGC) சேர்ந்து தற்போது அங்கு முதன்மைப் பொறியாளராகப் பணியாற்றி வருகிறார்.  

## இவரது படைப்புகள்
இவரது முதல் சிறுகதை (*நீங்கள் காதலித்திருக்கிறீர்களா?*) ஆனந்த விகடனில் 11.07.1982-ல் வெளி வந்தது. தொடர்ந்து பல்வேறு தமிழ்ப் பத்திரிகைகளிலும், நாளிதழ்களிலும், சிறுகதைகள், கவிதைகள், குறுநாவல்கள், நாவல்கள், தொடர்கதை, கட்டுரைகள் என்று பல்வேறு படைப்புகளைத் தந்திருக்கிறார். 1998 ஆம் ஆண்டு ஆனந்தவிகடனில் வெளிவந்த இவருடைய சிறுகதை (போதைமரம்) இலக்கியச் சிந்தனை விருது பெற்றது.  

## வெளியிடப்பட்ட நூல்கள்
கங்கை புத்தக நிலையம், திருவரசு புத்தக நிலையம், பாவை பதிப்பகம் முதலிய பதிப்பகங்களின் வெளியீடாக வெளி வந்துள்ளன.  

### சிறுகதைத் தொகுப்புகள்
1. *தூண்டில்*
1. *ஈரச்சருகுகள்*
1. *உறவு என்றொரு சொல் இருந்தால்*
1. *நந்தவனக் கனவுகள்*
1. *விதிக்கு ஒரு விதி*
1. *நிலாச் சோறு*
1. *தேவை ஒரு மாற்றம்*

### புதினங்கள்
1. *கனவிலிது கண்டேன்*
1. *நிழல் யுத்தம்*
1. *பிடித்த கவிதை நீ*

### கட்டுரைத் தொகுப்பு
1. *தீர்வுகள் நமக்குள்ளே*
# குறுக்க வெட்டும் அக்கறைகள்

கணினியியலில் **குறுக்க வெட்டும் அக்கறைகள்** என்பது முக்கிய அக்கறையோடு சேர்ந்து வரும் இதர அக்கறைகள். பொதுவாக இந்த அக்கறைகளை முதன்மை அக்கறைகளில் இருந்து பிரிப்பது கடினம் அல்லது இயலாது. அவற்றோடு பிணைந்தே வரும். Aspect-oriented programming போன்ற நிரல் முறைமைகள் குறுக்கு வெட்டும் அக்கறைகளை சிறப்பாக கவனத்தில் எடுத்துக் கொண்டுள்ளன.  

## எடுத்துக்காட்டு
பின்வரும் வைப்பக செயலியை கருத்தில் கொள்க. இதன் அடிப்படை செயற்பாடு எளிமையானது. ஒரு கணக்கில் போதிய பணம் இருந்தால், கேக்கப்பட்ட பணத்தை இன்னுமொரு கணக்குக்கு மாற்றுவதே இதன் செயற்பாடு. இதை யாவா மொழி தொடரியலில் பின்வருமாறு விபரிக்கலாம்.  

<source lang="java">  
void transfer(Account fromAcc, Account toAcc, int amount) {  
if (fromAcc.getBalance < amount) {  
throw new InsufficientFundsException;  
}  

fromAcc.withdraw(amount);  
toAcc.deposit(amount);  
}  
</source>  

மேற்கூறிய நிரல் சில அக்கறைகளை கருத்தில் கொள்ளவில்லை. பயனர் பண மாற்றுச் செய்ய தேவையான அனுமதி கொண்டுள்ளாரா என்று பாக்க வில்லை. தரவு விபத்துக்களை தவிர்க்க இது தரவுத்தள பரிவார்த்தனையாக இருக்க வேண்டும். கண்கானிக்க, பராமரிக்க இந்த செயற்பாடுகள் பதிவு செய்யப்பட வேண்டும். இந்த அக்கறைகளை கருத்தில் கொண்டால் மேல் சென்ன எளிய செயற்பாடு பின்வருமாறு சிக்கலாகிறது.  

<source lang="java">  
void transfer(Account fromAccount, Account toAccount, int amount) throws Exception {  
if (!getCurrentUser.canPerform(OP_TRANSFER)) {  
throw new SecurityException;  
}  

if (amount < 0) {  
throw new NegativeTransferException;  
}  

if (fromAccount.getBalance < amount) {  
throw new InsufficientFundsException;  
}  

Transaction tx = database.newTransaction;  
try {  
fromAccount.withdraw(amount);  
toAccount.deposit(amount);  

tx.commit;  
systemLog.logOperation(OP_TRANSFER, fromAccount, toAccount, amount);  
}  
catch(Exception e) {  
tx.rollback;  
throw e;  
}  
}  
</source>  

மேற்கூறிய எடுத்துக்காட்டில் இதர அக்கறைகள் முதன்மை செயற்பாடோடு பினைந்து கொண்டுள்ளன. முதன்மை அக்கறையை வணிக ஏரண அக்கறை என்று கூறுவதுண்டு. பாதுகாப்பு, தரவுத்தள பரிவார்த்தனை, பதிவுசெய்தல் போன்றவை குறுக்க வெட்டும் அக்கறைகள் ஆகும். மேற்கூறிய நிரலில் மாற்றங்கள் செய்வது கடினமாகிறது. இதைக் கவனத்தில் கொண்டு aspect oriented programming முறைமைகள் அமைகின்றன.  

## இவற்றையும் பாக்க
- அக்கறைகளைப் பிரித்தாய்தல்
- :en:Aspect-oriented programming
# அணுமை, சீரொருமை, தனிமை, நிலைப்பு

**அணுமை, சீரொருமை, தனிமை, நிலைப்பு** என்பது தரவுத்தள பரிவர்த்தனைகள் சரியான முறையில் நிறைவேற்றுவதை உறுதி செய்யும் பண்புகள் ஆகும். பரிவர்த்தனை என்பது தரவின் மீதான ஓர் ஏரண செயற்பாடு. ஒரு வைப்பக கணக்கில் இருந்து பணத்தை மாற்றுவது ஒரு பரிவர்த்தனை. இந்த பரிவர்த்தனை பல தனிப்பட்ட பணிகளைக் கொண்டிருந்தாலும், ஏரண நோக்கில் இது ஒரு பரிவர்த்தனை மட்டுமே.  

## அணுமை
அணுமை என்பது ஒரு பரிவர்த்தனையில் உள்ள எல்லா பணிகளும் முழுமையாக நடைபெறும், அல்லது ஏதும் நடைபெறாது என்பதை உறுதி செய்யும் ஏற்பாடு ஆகும். அதாவது ஒரு பரிவர்த்தனை முழுமை பெறவில்லையெனில் அது தனது பழைய நிலைக்கு சென்று விட வேண்டும். பரிவர்த்தனை முடிவடையும்போது மட்டுமே மாற்றம் நிகழ வேண்டும்.  

## சீரொருமை
ஒரு பரிவர்த்தனை ஒரு தரவுத்தளத்திலிருந்து மற்றொரு தரவுத்தளத்தில் இருந்து தரவுத்தள வரையறையை மட்டுமே கொண்டு வர முடியும் என்பதை உறுதிப்படுத்துகிறது: தரவுத்தளத்தில் எழுதப்பட்ட எந்தத் தரவும் வரையறுக்கப்பட்ட விதிகளின்படி, வரம்புகள், அடுக்குகள், தூண்டுதல்கள் மற்றும் அதன் கலவையின்கீழ் உள்ளிட்ட அனைத்து விதிகளின்படி செல்லத்தக்கதாக இருக்க வேண்டும். இது ஒரு சட்டவிரோத பரிவர்த்தனை மூலம் தரவுத்தள ஊழலைத் தடுக்கிறது, ஆனால் ஒரு பரிவர்த்தனை சரியானது என்று உத்தரவாதம் இல்லை  

## தனிமை
பரிவர்த்தனைகள் அடிக்கடி ஒரே நேரத்தில் செயல்படுத்தப்படுகின்றன (எ.கா., ஒரே நேரத்தில் பல அட்டவணைகள் படித்து எழுதுதல்). பரிவர்த்தனைகளின் தொடர்ச்சியான செயல்படுத்தல் தரவுத்தளமானது தரவுத்தளத்தை அதே மாநிலத்தில் விட்டுச்செல்கிறது, அது  
பரிமாற்றங்கள் தொடர்ச்சியாக செயல்படுத்தப்பட்டால் பெறப்பட்டிருக்கும் என்று உறுதிப்படுத்துகிறது. ஒத்திசைவு கட்டுப்பாட்டு முக்கிய இலக்காகும் தனிமை. பயன்படுத்தப்பட்ட முறையைப் பொறுத்து, ஒரு முழுமையான பரிவர்த்தனை விளைவு மற்ற பரிவர்த்தனைகளுக்கு  
கூட தெரியாது.
# சசி தரூர்


**சசி தரூர்** (*Shashi Tharoor*) (பிறப்பு 9 மார்ச் 1956) இந்தியாவின் முன்னாள் மனிதவள மேன்பாட்டுத் துறை அமைச்சரும், முன்னாள் வெளியுறவுத்துறை இணையமைச்சரும் மற்றும் கேரளாவின் திருவனந்தபுரம் மக்களவை தொகுதியிலிருந்து தேர்ந்தெடுக்கப்பட்ட மக்களவை உறுப்பினரும் ஆவார். இவர் முன்னர் ஐ.நாவின் துணை பொதுசெயலராக (தொடர்பு மற்றும் பொது தகவல்) பதவி வகித்தவர். 2006ஆம் ஆண்டில் ஐக்கிய நாடுகள் அவையின் பொது செயலாளர் பதவிக்கான போட்டியில் இந்தியாவினால் அதிகாரபூர்வமாக நியமிக்கப்பட்டு போட்டியிட்ட எழுவரில் இரண்டாவதாக வந்தவர். இவர் எழுத்தாளர், பத்தியாளர், தாளியலாளர், மனித உரிமை வழக்கறிஞர் என பன்முகப்பட்டவர். பல உதவி நிறுவனங்களில்,பன்னாட்டு செஞ்சிலுவை சங்கங்கள் போன்றவற்றில், அறிவுரையாளராகவும் பணியாற்றுகிறார்.  

2009 இந்திய மக்களவை தேர்தலில் திருவனந்தபுரம் தொகுதியில் இந்திய தேசிய காங்கிரஸ் கட்சியின் வேட்பாளராக போட்டியிட்டு 99998 வாக்குகளில் வெற்றிபெற்றார். 2009, 2014-ஆம் ஆண்டுகளில் திருவனந்தபுரம் மக்களவைத் தொகுதியில் போட்டியிட்டு வென்றார்.  

## பிறப்பு,ஆரம்ப வாழ்க்கை
சந்திரன் தரூர் மற்றும் லில்லி தரூர் தம்பதியினருக்கு 1956ஆம் ஆண்டு இலண்டனில் பிறந்தார். இளமையும் கல்வியும் ஏற்காட்டிலும் கொல்கொத்தாவிலும் மும்பையிலும் கழிந்தது.  

## தொழில்முறை வாழ்க்கை
1978 முதல் 2007 வரை ஐக்கிய நாடுகள் அவையில் பணிபுரிந்தார். 2014இல் பிரதமர் நரேந்திர மோடியை தொடர்ந்து புகழ்ந்து வந்ததாக வந்த தகவல்களை அடுத்து, காங்கிரஸ் செய்தித் தொடர்பாளர்கள் பொறுப்பு வகிப்போர் பட்டியலில் இருந்து இவர் பெயர் நீக்கப்பட்டது.  

## சசி தரூரின் புத்தகங்கள்
இவர் கீழ்க்காணும் நூல்களை எழுதியுள்ளார்.  
#### புனைவு
- *ரயட்* (Riot) (2001)
- *ஷோ பிசினஸ்* (Show Business)(1992)
- *பைவ் டாலர் ஸ்மைல் மற்றும் பிற கதைகள்*(The Five Dollar Smile and Other Stories) (1990)
- *தி கிரேட் இந்தியன் நாவல்* (1989)
#### புனைவு
- *ஷேடோ அக்ராஸ் த பிளேயிங்க் ஃபீல்ட்: அறுபது ஆண்டுகள் இந்திய பாகிஸ்தான் கிரிக்கெட்* (Shadows Across the Playing Field: Sixty Years of India-Pakistan Cricket)[with Shaharyar Khan] (2009)
- *யானை,புலி மற்றும் கைபேசி:21ஆம் இந்தியா எண்ணங்கள் * (The Elephant, the Tiger and the Cell Phone: Reflections on India in the 21st Century)(2007)
- *புக்லெஸ் இன் பாக்தாத்* Bookless in Baghdad(2005)
- *நேரு:இந்தியாவின் கண்டுபிடிப்பு*( Nehru: The Invention of India)(2003)
- *இந்தியா:நடு இரவிலிருந்து ஆயிரவாண்டு வரை* (India: From Midnight to the Millennium)(1997)
- *ரீசன்ஸ் ஆப் ஸடேட்* (Reasons of State)(1982)

## மேலும் அறிய‍
- சசி தரூரின் வலைத்தளம்
- மக்களவை தேர்தல் தளம்
- ஐக்கிய நாடுகள் தளத்தில் சசி தரூரைப்பற்றி‍
# கனாரியின் பெரும் தொலைநோக்கி


## திறப்பு விழா

கனாரியின் பெரும் தொலைநோக்கி 2009, ஜூலை 24 ஆம் நாள் ஸ்பெயின் மன்னர் முதலாம் ஹுவான் கார்லோசுவினால் திறந்து வைக்கப்பட்டது. ஐரோப்பா மற்றும் அமெரிக்காக்களில் இருந்து ஐநூறுக்கும் அதிகமான வானியலாளர்கள், அரசப் பிரதிநிதிகாள், ஊடகவியலாளர்கள் இந்நிகழ்வில் கலந்து கொண்டனர்.